ཕྱི་ལོ་༢༠༡༢ལོར་ཞི་ཅིང་ཕིང་རྒྱ་ནག་གི་སྲིད་འཛིན་ཆགས་པ་ནས་བཟུང་རྒྱ་ནག་གི་དཔོན་པོ་ཆེ་ཆུང་མི་འདྲ་བ་ས་ཡ་གཅིག་ལྷག་ལ་ལྐོག་ཟ་རུལ་སུངས་དང་འབྲེལ་བའི་ཉེས་མིང་འོག་བཙོན་འཇུག་དང་ཁྲིམས་ཆད་བཅད་ཡོད་པ་རྒྱལ་སྤྱིའི་དབྱིན་ཡིག་ཚགས་ཤོག་དྷི་གྷར་བྲནགྱིས་འགྲེལ་རྗོད་བྱས་ཡོད།དེང་གི་ཆར་རྒྱ་ནག་ནང་གནད་ཡོད་མི་སྣ་དང་།ཚོང་པ་དང་།ཁྲིམས་རྩོད་པ་དེ་བཞིན་སྒྱུ་རྩལ་བ་ལ་སོགས་པ་གར་སོང་ཆ་མེད་དུ་ཡལ་འགྲོ་བ་ནི་རྒྱུན་གཏན་གྱི་སྣང་ཚུལ་ཞིག་ཏུ་འགྱུར་བཞིན་ཡོད་ལ།དེ་ནི་ཞི་ཡིས་རང་གི་དགྲ་བོ་དང་ཁ་གཏད་རྣམས་མེད་པ་བཟོ་རྒྱུའི་ངན་ཇུས་ཤིག་པ་ཡིན་པ་དང་།དེས་རྒྱ་ནག་ནི་ཁྲིམས་ཀྱིས་དབང་བསྒྱུར་བྱས་པའི་སྤྱི་ཚོགས་ཤིག་རྩ་བ་ནས་མིན་པ་ར་སྤྲོད་གསལ་པོ་བྱས་ཡོད་མ་ཟད།ཁྲིམས་ཀྱི་དྲང་བདེན་དང་ཕྱི་གསལ་ནང་གསལ་ཟེར་བ་ནི་ཉིན་མོའི་སྐར་མ་དང་རི་བོང་རྭ་ལྟར་ཧ་ཅང་དཀོན་པོ་རེད་ཅེས་ཆབ་སྲིད་ཉམས་ཞིབ་པས་བརྗོད་ཀྱི་ཡོད།